| ПРЕДМЕТ: **Српски језик и књижевност** | | | | |
| --- | --- | --- | --- | --- |
| УЏБЕНИК: **Уџбенички комплет, 7** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 23** | | ОДЕЉЕЊЕ**:** | | ДАТУМ**:** |
| Наставна тема: | Језик | | | |
| Наставна јединица: | Лични и нелични глаголски облици | | | |
| Тип часа: | обнављање | | | |
| Циљ часа: | Ученици ће разликовати личне и неличне глаголске облике и успешно их употребљавати у реченици. | | | |
| Очекивани исходи: | * ученик успешно гради глаголске облике. * разликује просте и сложене, личне и неличне глаголске облике. * успешно одређује њихову службу у реченици. * мења помоћне глаголе кроз глаголске облике | | | |
| Облик рада: | обнављање | | | |
| Наставне методе: | комбиновано | | | |
| Наставна средства: | табла, креда, пп презентација, радна свеска | | | |
| Међупредметне компетенције | Компетенције за учење | | | |
| Корелација са другим предметима | / | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5 минута):** Наставник путем ПП презентације приказује ученицима табелу са правилима грађења свих глаголских облика. Указује на значај познавања правила грађења у сваком тренутку, како би могли да се решавају проблемски задаци. Ученици мењају, појединачно и редом, глагол ,,про/читати” кроз све глаголске облике.  **Средишњи део (35 минута):** Ученици гласно решавају задатке у радном листу. Уз помоћ осталих ученика и наставника обнављају градиво које нису савладали. Сваки ученик који погреши мења глагол кроз лица и на тај начин исправља грешке у разумевању. У случају да задаци у радном лицу буду брже урађени, наставник приказује додатне на пп презентацији:  Примери:  Из датог низа препиши неличне глаголске облике:  НАШЛИ БИСМО, ПРСКАЈУЋИ, ЗАЧИЊЕН, САЊА, СВЕТЛЕТИ, БЕЈАШЕ ИМАЛА,  ЧИСТИО, ПИСАШЕ, СКУПИВШИ.  \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_,  \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_.  Напиши називе подвучених глаголских облика у следећој реченици:  Вративши се кући, извалио се обучен преко постеље и истог трена потонуо је у сан.  1. вративши се \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. извалио се \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Са леве стране налазе се реченице, а са десне називи глаголских облика. На линији  испред назива глаголског облика напиши слово оне реченице у којој се налази тај  глаголски облик.  а) Уплашено гурну књигу. \_\_\_\_ императив  б) Скрените према шуми! \_\_\_\_ инфинитив  в) Сигурно ћу доћи. \_\_\_\_ аорист  г) Певати је лепо. \_\_\_\_ потенцијал  д) Ако не будем дошао, немој да ме чекаш. \_\_\_\_ футур први  ђ) Можда бих могао то да урадим. \_\_\_\_ футур други  **Завршни део (5 минута):**  Ученици у свесци, на корицама, преписују кључна места из глаголских облика, односно она где имају проблем да упамте облик. Наставник задаје домаћи задатак и још једном напомиње ученицима колики је значај у савладавању протеклих лекција. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |