| ПРЕДМЕТ: **Српски језик и књижевност** | | | | |
| --- | --- | --- | --- | --- |
| УЏБЕНИК: **Уџбенички комплет, 7** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 56** | | ОДЕЉЕЊЕ**:** | | ДАТУМ**:** |
| Наставна тема: | Књижевност | | | |
| Наставна јединица: | Урош Петровић: ,,Загонетне приче” | | | |
| Тип часа: | обрада | | | |
| Циљ часа: | Ученици ће бити заинтересовани за форму загонетке и за откривање стваралаштва савременог аутора. | | | |
| Очекивани исходи: | * Ученици ће уочити повезаност између загонетке и приче. * Ученици ће користити логичко расуђивање приликом читања. * Ученици ће упознати форме казивања у савременој литератури за децу. | | | |
| Облик рада: | фронтални | | | |
| Наставне методе: | дијалошка, текстуална, аналитичка | | | |
| Наставна средства: | свеска, табла, креда, читанка | | | |
| Међупредметне компетенције | Компетенције за учење | | | |
| Корелација са другим предметима | / | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа (5 минута):** Наставник упознаје ученике са ликом и делом Уроша Петровића. Представља га као једног од најпопуларнијих писаца за младе, па испитује да ли су ученици већ упознати са његовом литературом и ако јесу, са којим делима. Ученици коментаришу шта све чини његово стваралаштво специфичним.  **Средишњи део часа (35 минута):** Наставник приступа изражајном читању одломка из читанке. Након читања, испитује ученике о потенцијалним одгонеткама и разлозима зашто су баш оне одабране.  Говори ученицима да су ,,Загонетне приче” део награђиваног серијала, чија је радња смештена у имагинарни простор који испуњавају необични и помало бајковити јунаци. Ученици тумаче елементе овог света који се назире у наведеним одломкама. Закључују карактеристике девојчице Атилије. Размишљају о појму коефицијент интелигенције. Разговарају са наставником о различитим врстама интелигенције и које све могу бити примењене приликом решавања загонетних прича.  Ученици пореде Петровићеве загонетке и загонеткама из народне књижевности. Издвајају карактеристике битне за уметничку загонетку и записују их у свесци.  Одговарају на питање на који начин Урош Петровић формира одгонетку. Образлажу због чега одгонетка није само једна реч и на који начин се њен простор користи у едукативне сврхе.  **Завршни део часа (5 минута):** Наставник показује ученицима Ајнштајнову загонетку. Позива ученике да за домаћи задатак промисле о њеном решавању, али истовремено о закључе због чега је загонетка као форма подстицајна и мотивишућа бројним умним људима. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |