| ПРЕДМЕТ: **Српски језик и књижевност** | | | | |
| --- | --- | --- | --- | --- |
| УЏБЕНИК: **Граматика 7, Радна свеска 7** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 7** | | ОДЕЉЕЊЕ**:** | | ДАТУМ**:** |
| Наставна тема: | Језик | | | |
| Наставна јединица: | Непроменљиве речи: везници, речце, узвици | | | |
| Тип часа: | обрада | | | |
| Циљ часа: | * Ученици су савладали непроменљиве врсте речи, успешно их одређују и класификују у реченичном примеру. | | | |
| Очекивани исходи: | **Ученици ће бити у стању да:**   * препознају и именују везнике, узвике и речце. * разликују напоредне и зависне везнике. * одреде узвике у реченици и исправно их напишу. * одреде речце у реченици, разумеју њихову улогу и исправно их користе при писању. * разликују врсте непроменљивих речи. | | | |
| Облик рада: | фронтални | | | |
| Наставне методе: | дијалошка, монолошка | | | |
| Наставна средства: | табла, фломастер, креда, свеска, видео бим, уџбеник | | | |
| Међупредметне компетенције | Компетенције за учење | | | |
| Корелација са другим предметима | / | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5 минута) :** Наставник контролише домаћи задатак са претходног часа. Ученици допуњују и преправљају грешке. Настаник пише на табли наслов нове лекције и почиње предавање.  **Главни део (35 минута) :** Ученици бележе дефиниције преосталих непроменљивих врста у свеску. Класификују везнике и преписују поделу са видео бима у своје свеске. Наставник истиче способност везника да повезују речи, синтагме и реченице. Наговештава лекције напоредних односа и зависних реченица које ученике очекују у будућности.  Наставник мотивише ученике да се присете што већег броја речи које дочаравају звуке животиња или којима се на сликовит начин дочаравају људска стања и осећања. Након бележења узвика, наставник подсећа ученике на правилности везане за стилску фигуру ономатопеју, па ученици повезују знања из граматике и књижевности. Наставник обучава ученике за исправно писање правописног знака приликом исписивња узвика. Наставник демонстрира примере са употребом речца у тексту, указујући на њихову улогу у информативним и стилским странама текста. Ученици усвајају класификацију издвајајући у свескама примере речци које су најфреквентније у употреби. Наставник упућује ученике да поведу рачуна о питању упитних речца и скреће пажњу на исправно писање речце за одрицање, кроз обнављање у комуникацији са ученицима.  **Завршни део (5 минута):** Наставник саопштава ученицима домаћи задатак - у истом тексту (Чехов) пронаћи остале непроменљиве врсте речи и подвући их обичном оловком у читанци; други део домаћег задатка подразумева решавање задатака у радној свесци. Резимира са ученицима градиво о непроменљивим речима кроз форму ,,питање-одговор”, тако што наведе непроменљиву реч за сваког ученика понаособ, а он одређује о којој врсти речи се ради. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |